Resolució 400/2017, de 4 de desembre
Administració: Federació Nacional Catalana de Confraries de Pescadors
Diversa documentació econòmica i interna de la Federació.
Als pocs dies de la presentació de la sol·licitud d'informació de la qual porta causa aquesta Reclamació, la persona reclamant va desistir expressament i formalment de la mateixa, i en conseqüència ha de considerar-finalitzada la sol·licitud; davant d'aquesta finalització, i en aplicació del principi de congruència, que impedeix que les parts tornin contra els seus propis actes, està clar que quan la persona reclamant presenta aquesta Reclamació no queda vigent cap objecte de discrepància jurídica que la justifiqui.
Reclamació de sol·licitud desistida.
Número d'expedient de la Reclamació: 459/2017
Sentit de la resolució: Inadmissió per falta d'objecte de la reclamació.
El document reproduït en l'antecedent 5 posa de manifest que als pocs dies de la presentació de la sol·licitud d'informació de la qual porta causa aquesta Reclamació, la persona reclamant va desistir expressament i formalment de la mateixa, i en conseqüència ha de considerar-resolta la sol·licitud, ja que l'article 84 de la Llei 39/2015, d'1 d'octubre, del procediment administratiu comú de les administracions públiques permet finalitzar els procediments administratius mitjançant desistiment (regulat per l'article 94 de la mateixa Llei).
L'al·legació del reclamant referida per l'antecedent 7 no s'ajusta als fets aportats a aquest procediment.
La seva sol·licitud de 7 de juny de 2017, que ell mateix estima que és l'objecte d'aquesta reclamació, va ser presentada a la nova Junta, i en cap moment indica que la informació per ella sol·licitada hagi de referir-se només a l'anterior mandat i, si tenim en compte que quan es presenta aquesta sol·licitud la nova Junta ja porta uns mesos en el càrrec, és molt probable que les previsions per al 2017 sol·licitades hagin estat actualitzades per ella, de manera que cap perfectament la possibilitat que la informació sol·licitada inclogui efectivament dades relatives a l'actual mandat.
D'altra banda, la renúncia reproduïda a l'antecedent 5 en cap moment indica que deixa al marge cap sol·licitud; tot el contrari: l'expressió " renunciant a qualsevol procediment que hàgim iniciat sobre la base de la Llei de Transparència " inclou sense cap mena de dubte la sol·licitud del 7 de juny.
Si les intencions del reclamant eren unes altres, en el sentit de mantenir la seva sol·licitud en el relatiu a l'anterior mandat, no és això el que cal deduir de la documentació presentada, i és lògic que la Junta actual, que seria a qui correspondria la tasca de facilitar, si escau, la informació sol·licitada, interpreti legítimament que no cal dur a terme aquesta tasca, perquè el reclamant ha renunciat, ha desistit, entre d'altres possibles, a aquesta sol·licitud.
Per tant, no cal recriminar a l'actual Junta directiva que no hagi atès una sol·licitud d'informació que, d'acord amb la documentació al seu abast, havia estat desistida per la persona que la va presentar.
Davant aquest desistiment, no queda cap motiu de discrepància jurídica entre la FCCP i la persona reclamant més o menys vinculat a la seva sol·licitud, és a dir, no queda informació sol·licitada pendent de satisfer.
Cal tenir en compte, així mateix, que en aplicació del principi de congruència, que impedeix que les parts tornin contra els seus propis actes, no és admissible que el mateix reclamant presenti una acció (aquesta Reclamació) en relació amb un procediment (el de sol·licitud de informació davant la FCCP) en el qual va desistir.
Això no treu, naturalment, que si la persona reclamant vol efectivament obtenir la informació sol·licitada pugui sol·licitar-la de nou a la FCCP.
En definitiva, està clar que quan la persona reclamant presenta aquesta Reclamació no queda vigent cap objecte de discrepància jurídica que la justifiqui, de manera que procedeix declarar la seva inadmissió.
L'article 44 LTAIPBG preveu que les resolucions de la GAIP es publicaran al portal de la Comissió previst per l'article 25 RGAIP, prèvia dissociació de les dades personals.
Sobre la base dels antecedents i fonaments jurídics exposats, el Ple de la GAIP, en la sessió de 4 de desembre, resol:
Barcelona 4 de desembre de 2017